**AÐALFUNDUR FÉLAGS MÁLMIÐNAÐARMANNA AKUREYRI**

**3. MARS ÁRIÐ 2022**

**Var fundurinn haldinn í alþýðuhúsinu að skipagötu á Akureyri á 4 hæð í sal Lions klúbbsins og hófst kl 18:00**

1. Bauð Formaður fundagesti velkomna og setti fundinn. Mættir voru 25 félagsmenn með stjórn FMA.
Því næst las formaður upp fundarboðið og var það samþykkt af fundargestum.
2. Var svo Hákon Hákonarson kosinn fundarstjóri og Jón Ingi og Jóhann Valberg kosnir ritarar, að því loknu bauð formaður upp á hressingar í formi Kaffi og kleinum og svo að lokum fundarins ef boðið upp á þriggja rétta matseðil uppi á Strikinu út af 80 ára afmæli FMA
3. Fundarstjóri tók við fundi og fór yfir dagskrá fundarins.
4. Bauð fundarstjóri þá formanni að lesa upp skýrslu stjórnar fyrir starfsárið 2021
Þakkaði formaður fyrir sig að loknum lestri. Fundarstjóri bauð svo að Hermanni Brynjarssyni að kynna ársreikning FMA fyrir árið 2021.
Að venju var félagsmönnum boðið að koma með fyrirspurnir og/eða athugasemdir um skýrslu stjórnar og um ársreikninginn en engar athugasemdir komu né fyrirspurnir um skýrslu stjórnar.
Og að því loknu voru reikningarnir bornir undir félagsmenn til samþykktar, og voru þeir samþykktir með öllum greiddum atkvæðum.
5. **KOSNINGAR**
Fundarstjóri kynnti næst uppstillingu uppstillingarnefndar og Þar sem engin önnur framboð komu fram á tilsettum tíma samkvæmt lögum FMA í 19.gr um lög félagsins þá gildir uppstilling stjórnar í þau embætti og eru eftirfarandi:

**Uppstilling Uppstillingarnefndar**
Bergvin Bessason varaformaður.
Eyþór Jónsson gjaldkeri.
Jóhann Valberg Jónsson meðstjórnandi.
**Varastjórn**
Tveir menn í varastjórn. Jónas Jónsson og Sólveig Ólafsdóttir
Munu þau gegna sínum embættum til næstu tveggja ára
6. **Skoðunarmenn**: Egill Geirsson og Hákon Hákonarson voru kjörnir skoðunarmenn
Brynjólfur Jónsson var kjörinn varaskoðunarmaður reikninga en skoðunarmenn er kosnir til

eins árs.

1. **Ákvörðun félagsgjalds**.

 Tillaga stjórnar er að halda óbreyttu félagsgjaldi eða 1% af launum
Var það samþykkt.

1. Í tilefni afmælisins var slegið á létta strengi en Jónas Þór Jónsson félagsmaður FMA og Ívar Helgason voru með nokkur gamanorð og sungu svo nokkur lög fyrir félagsmenn. Tóku fundagestir vel undir.
2. Næst bauð fundarstjóri formanni félagsins upp í pontu en stjórn félagsins var einhuga um að afhenda þremur aðilum gullmerki félagsins. En í ár fengu þrír aðilar gullmerkið afhent. það eru Egill Geirsson fyrir vel unnin störf í þágu félagsins en hann hefur verið í stjórn í 8 ár og tvö ár í varastjórn þess utan. Ólöf Tryggvadóttir fyrir að vera fyrst kvenna til að útskrifast sem sveinn í bifvélavirkjun og taka þannig þátt í að rífa þá kynjamúra um störf iðnaðarmanna sem og brjóta niður það kynjaójafnvægi sem var ríkjandi í okkar greinum.
Það á einnig við um Freydísi Halldórsdóttur sem hlýtur gullmerki félagsins einnig fyrir það ásamt að henni er þakkað fyrir vel unnin störf í þágu félagsins, en hún sat í stjórn FMA um tímabil. Hún útskrifaðist fyrst kvenna sem sveinn í blikksmíði og er enn eina konan með meistaragráðu í blikksmíði, Freydís átti ekki heimagengt en bað fyrir þakklæti fyrir þennan virðingarvott og sendir félagsmönnum afmæliskveðjur.
3. Fundarstjóri bauð síðan Bragi Bergman að fara yfir útgáfu 80 ára afmælisrit félagsins en hann fjallaði um vinnuna á bak við það. En það voru ýmsar hugmyndir sem komu á borð sem áttu að koma á prent, en því miður sökum ástandsins vað að víkja frá ýmsum þáttum. Svo sem átti að kortleggja allar smiðjur og verkstæði sem voru á svæðin allt til dagsins í dag. En því miður varð lítið úr því. Var þá farið meir í mannlega þáttinn og varð það sem upp úr stóð og fór á prent. Til stendur að halda áfram með þessa kortlagningu og að sú vinna verði sett á oddinn en að honum standa eldri félagsmenn sem til þekkja og um vert þegar að ástandið er orðið betra að fá frá þeim þessa þekkingu, þetta er hópur sem hittist reglulega fyrir Covid og ritnefndin hvetur til þess að það sé um að gera að nýta sér þessa þekkingu og búa til kort um svæðið.
4. Í lokin óskað fundarstjóri eftir orðinu en Hákon ræddi lítillega um ár sín sem formaður FMA.
Stiklaði hann á stóru um eitt og annað, sigra og töp í samningamálum svo eitthvað var nefnt. Einnig tók hann Slippinn þá sérstaklega fyrir af sögu fyrirtækjanna á svæðinu og eljuna í Skapta sem átti fyrirtækið þá. Og allt það sem gekk á þegar fyrirtækið byrjaði á þeim smíðum á skipum þegar þekking var í raun mjög lítil. Og tók hann þá smíðina á Sigurbjörginni fyrir, en það verkefni var í raun þrekvirki á þeim tíma.
5. Fundarstjóri bauð síðan upp á önnur mál sem voru engin af hendi félagsmanna en þá óskaði formaður eftir orðinu og þakkaði hann fyrir hönd stjórnar ritnefnd fyrir vel unnin störf en í ritnefnd vour Hákon Hákonarson, Brynjólfur Jónsson, Páll Reynisson, Bragi Bergman ásamt formanni. Í framhaldinu á því þakkaði formaður fundarstjóra fyrir fundinn og sleit fundi.

***Fleira var það ekki og Fundi slitið kl 20.10***